**Obec Veľké Kostoľany, M. R. Štefánika 800/1, 922 07 Veľké Kostoľany**

**Výzva na voľby členov Rady školy pri Materskej škole**

Obec Veľké Kostoľany, zastúpená starostom obce Mgr. Gilbertom Liškom, v zmysle § 25 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov a Vyhlášky Ministerstva školstva SR č. 291/2004 Z. z. ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších zmien a doplnkov vyhlasuje

**V Ý Z V U**

**na voľby členov Rady školy pri Materskej škole Veľké Kostoľany.**

V súlade s ustanovením § 25 ods. 5 zákona NR SR č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov je počet členov Rady školy 9 v zložení:

- dvaja volený zástupcovia pedagogických zamestnancov MŠ,

- jeden volený zástupca nepedagogických zamestnancov MŠ,

- štyria volení zástupcovia rodičov detí MŠ, ktorí nie sú zamestnancami školy,

- dvaja delegovaní zástupcovia zriaďovateľa.

Voľby členov Rady školy v termíne do 27.9. 2021 zabezpečí riaditeľka školy, ktorá určí miesto, termín a čas konania volieb pre jednotlivé skupiny volených zástupcov.

O delegovaní zástupcov obce Veľké Kostoľany v počte dvaja členovia rozhodne zriaďovateľ.

Vo Veľkých Kostoľanoch, dňa 8.9.2021

 ..........................................................

 Mgr. Gilbert Liška

 starosta obce